**PÁLYÁZAT**

**Az ELTE TTK HÖK Ellenőrző Bizottsági tagságára**

Varga Évának hívnak, 2010-ben érettségiztem a  Kodály Zoltán Ének-Zenei Általános Iskola, Gimnázium és Zeneiskola, Alapfokú Művészetoktatási Intézményben, informatika tagozaton. Jelenleg másodéves biológus hallgató vagyok.

Motiváció

Lassan két éve tevékenykedem a Hallgatói Önkormányzat munkáját segítve különböző területeken, mindenben szívesen részt veszek, ahol hasznos lehetek.
Eddig a Választási Bizottság tagjaként feladatom volt a képviselőválasztás sikeres lebonyolítása, a Tudományos csoport tagjaként részt vettem a pályázatok elbírálásában, segítettem több rendezvény megvalósulásában, jelen voltam Önképző hétvégén, ahol mélyebb betekintést kaphattam az Önkormányzat működésébe, valamint megválasztásom után az Ellenőrző Bizottság egy tagjaként én is rézese lehettem.
Fontosnak tartom az új generáció segítését és megfelelő tájékoztatását, a 2013-as évfolyam egyik mentora voltam, ezt követően mint szakos mentorfelelős segítettem a mentorrendszer működését.

Tervek

 Az önkormányzat operatív működésében való részvétel mellett fontosnak tartom a szabályos működés ellenőrzését, mivel úgy gondolom így valósulhat meg maradéktalanul az érdekképviselet és ez kölcsönöz megbízhatóságot a hallgatók felé. Ennél fogva terveim közt szerepel a rendszeres részvétel az üléseken, a tisztségviselői fogadóórák megtartásának ellenőrzése, az ülések összehívásának szabályosságának ellenőrzése.
Megválasztásom esetén igyekszem fenntartani a három Ellenrőző Bizottsági tag közötti harmonikus munkát, valamint mivel februárig vállalnám a tisztséget, még november elején szeretném elkezdeni az utódképzést.

Köszönöm, hogy elolvastad a pályázatomat, minden észrevételt szívesen fogadok.

*2014.november 07.*

Varga Éva
(sordo.splendore@gmail.com)